Hemimysis anomala

Hemimysis anomala on müsiidiliste (Mysidacea) seltsi kuuluv mage- ja riimveeline üheaastane vähiliik. Invasiivne võõrliik, kes Euroopas hakkas levima 1950. aastatel. Läänemerest leiti see 2009. aastal.

 Kirjeldus 
Loom on 6–13 mm pikk, elevandiluuvalge värvusega kuni poolläbipaistev, iseloomulike punast värvi täppidega karapaksil ja telsonil. Värvumus sõltub valgus- ja temperatuuritingimustest, varjus elavatel isenditel võivad täpid olla tumedamad. Noorloomad on läbipaistvamad kui täiskasvanud. Hemimysis anomala telson on nürima kujuga kui reliktsel kuulmiksabal ja kahe pika jätkega nurkades. Emasloomad on isasloomadest veidi suuremad.Kipp, R.M., A. Ricciardi, J. Larson, A. Fusaro, T. Makled, and N. Boucher, 2024, Hemimysis anomala G.O. Sars, 1907: U.S. Geological Survey, Nonindigenous Aquatic Species Database, Gainesville, FL, and NOAA Great Lakes Aquatic Nonindigenous Species Information System, Ann Arbor, MI, https://nas.er.usgs.gov/queries/greatlakes/FactSheet.aspx?Species_ID=2627&Potential=N&Type=0, Revision Date: 9/12/2019, Access Date: 2/23/2024

 Levik 
Liigi algkoduks peetakse Musta, Aasovi ja Kaspia mere regiooni, Doni, Doonau, Dnepri ja Dnestri jõge ning riimveelisi rannikualasid. Nüüdisajal leidub liiki lisaks neile meredele põhjapoolkera Atlandi ookeanis, Suure Järvistu järvedes, Põhjameres ja Läänemeres.Hemimysis anomala. - Notes. WoRMS

 Ökoloogia 
Hemimysis anomala eelistab kiviseid substraate, kuid esineb ka pehme põhjaga veekogudes. Liiki leidub lainetusele mõõdukalt avatud merepiirkondades. Ta elab meelsasti mesotroofses veekeskkonnas, aga võib elada ka eutroofses vees.H. Ojaveer, L. Eek, J. Kotta. Vee võõrliikide käsiraamat. Tallinn, 2011 

Liigub ujudes. Toitub hõljumist, on omnivoor ja kiskja.

 Viited 

Kategooria:Müsiidilised
Kategooria:Eesti võõrliigid